

ZAPISNIK

4. sjednice Vijeća Mjesnog odbora Horvati – Srednjaci, održane 16. rujna 2021. u prostorijama Mjesnog odbora Horvati - Srednjaci, Horvaćanska cesta 54, s početkom u 20:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Tomislav Nakić-Alfirević, Sven Nemet, Barbara Trad Račić, Vladimir Morić, Ana Vasung.
NENAZOČNI ČLANOVI VIJEĆA: Nema
OSTALI NAZOČNI: I. Š. sugrađanin 
Predsjedava Tomislav Nakić-Alfirević, predsjednik Vijeća.

Zapisnik vodi: Ana Vasung, potpredsjednica Vijeća.


Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.


Vijeće jednoglasno, bez izmjena, prihvaća tekst Zapisnika 3. sjednice Vijeća, održane 16. kolovoza 2021.

Na prijedlog predsjednika Vijeće jednoglasno utvrđuje

D N E V N I   R E D
1. Prijedlog akcija za izmjenu Plana komunalnih aktivnosti Gradske četvrti Trešnjevka – jug u 2021.

2. Izgradnja podzemne garaže na području Mjesnog odbora Horvati – Srednjaci po zahtjevu člana Vijeća Gorana Koića

3. Uspostava pješačkog prijelaza na ulici Srednjaci sjeverno od Ulice majstora Radovana
4. Davanje mišljenja na materijale dostavljene temeljem članka 86. stavka 2. Statuta Grada Zagreba:
a. Nacrt prijedloga Odluke o izmjenama i dopunama Odluke o nerazvrstanim cestama
b. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
5. Pitanja, prijedlozi i obavijesti

Ad 1. Prijedlog akcija za izmjenu Plana komunalnih aktivnosti Gradske četvrt Trešnjevka – jug u 2021.

Članovi Vijeća primili su materijal uz poziv.
U raspravi sudjeluju svi članovi Vijeća.
Vijeće nakon rasprave uz 7 glasova ZA, 1 PROTIV i 1 SUZDRŽAN
Z A K L J U Č A K

1. Vijeće Mjesnog odbora Horvati - Srednjaci predlaže slijedeće akcije za izmjenu Plana komunalnih aktivnosti Vijeća Gradske četvrti Trešnjevka-jug za 2021.


- uređivanje južnog nogostupa u Ulici Vincenta iz Kastva

- uređivanje južnog nogostupa u Ulici majstora Radovana

- izgradnja natkrivenih parkirališta za bicikle u Ulici braće Domany 

   istočno od kbr. 2 i 4 

- izgradnja natkrivenih parkirališta za bicikle u Hećimovićevoj ulici 

   sjeverno između kbr. 5 i 7 

2. Zaključak dostaviti Vijeću Gradske četvrti Trešnjevka – jug.

Ad 2.Izgradnja podzemne garaže na području Mjesnog odbora Horvati – Srednjaci po zahtjevu člana Vijeća Gorana Koića

Članovi Vijeća primili su materijal uz poziv.

U raspravi sudjeluju svi članovi Vijeća
Vijeće nakon rasprave jednoglasno donosi

Z A K L J U Č A K
1. Vijeće Mjesnog odbora Horvati – Srednjaci raspravljalo je o podnesku člana Vijeća Gorana Koića vezano za prijedlog izgradnje podzemne garaže na području Mjesnog odbora Horvati – Srednjaci.

2. Vijeće traži od nadležnog Gradskog ureda za prostorno uređenje, izgradnju Grada, graditeljstvo, komunalne poslove i promet slijedeće informacije kao podlogu za daljnje postupanje: 
· raspoložive studije isplativosti kvartovskih garaža u svim dijelovima grada, 

· podatke o financijskom povratu investicije svih garaža Zagrebparkinga,

· raspoložive podatke o broju vozila i broju parkirnih mjesta na području Mjesnog odbora Horvati – Srednjaci. 
3. Ovaj zaključak dostavlja se Vijeću Gradske četvrti Trešnjevka – jug.
Ad 3. Uspostava pješačkog prijelaza na ulici Srednjaci sjeverno od Ulice majstora Radovana
Članovi Vijeća primili su materijal uz poziv.
U raspravi sudjeluju Goran Koić, Marko Fuček
Vijeće nakon rasprave jednoglasno donosi

1. Z A K LJ U Č A K
2. Vijeće Mjesnog odbora Horvati – Srednjaci raspravljalo je o prijedlogu predsjednika Vijeća Tomislava Nakića - Alfirevića vezano za postavljanje pješačkog prijelaza u ulici Srednjaci sjeverno od Ulice majstora Radovana.

3. Vijeće je suglasno sa uspostavom pješačkog prijelaza na predmetnoj lokaciji radi intenzivnog pješačkog prometa na tom dijelu prema parku i značaja parka u životu naselja.
4. Vijeće traži stručni prijedlog Gradskog uredu za prostorno uređenje, izgradnju Grada, graditeljstvo, komunalne poslove i promet, Sektora za promet vezano za uspostavu pješačkog prijelaza na predmetnoj lokaciji.
 4.   Ovaj zaključak dostavlja se Vijeću Gradske četvrti Trešnjevka – jug.
Ad 4. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Nacrt prijedloga Odluke o izmjenama i dopunama Odluke o nerazvrstanim cestama
Članovi Vijeća primili su materijal uz poziv.
U raspravi sudjeluju Goran Koić, Barbara Trad – Račić, Tatjana Jonjić
Vijeće nakon rasprave uz 8 glasova ZA, 1 SUZDRŽAN donosi:
Z A K LJ U Č A K
1. Vijeće Mjesnog odbora Horvati - Srednjaci razmatralo je Nacrt prijedloga Odluke o
izmjenama Odluke o nerazvrstanim cestama.

2. Vijeće daje pozitivno mišljenje na predmetni Nacrt prijedloga.

3. Ovaj zaključak dostavlja se Vijeću Gradske četvrti Trešnjevka – jug.

a) Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
Članovi Vijeća primili su materijal uz poziv.
U raspravi sudjeluju Goran Koić, Marko Fuček
Vijeće nakon rasprave jednoglasno donosi

Z A K LJ U Č A K
1. Vijeće Mjesnog odbora Horvati - Srednjaci razmatralo je Nacrt prijedloga Odluke o mjestima za   trgovinu na malo izvan prodavaonica i tržnica na malo koja obavlja na pokretnim napravama i vanjskom izgledu pokretnih naprava  i privremenih građevina
2. Vijeće daje pozitivno mišljenje na predmetni Nacrt prijedloga.

3. Ovaj zaključak dostavlja se Vijeću Gradske četvrti Trešnjevka – jug.

Ad 5. Pitanja, prijedlozi i obavijesti

Goran Koić član Vijeća predlaže:

· Pregled stanja nakon završetka radova zamjene vrelovoda

· Ponovno saniranje rupe na križanju ulice Srednjaci i Ulice majstora Radovana


Vladimir Morić član Vijeća postavlja pitanje,                                                                                                                                   
      -    o uređivanju parka Srednjaci i predlaže da se ispita funkcionalnost sigurnosnih 

kamera po kvartu i prisutnost policajaca.


I. Š. sugrađanin stanovnik Ulice Vincenta iz Kastva iznosi probleme:

· Nezakonito odlaganje otpada na južnom nogostupu ulice

· Onemogućeno kretanje pješaka po nogostupu zbog nepropisno parkiranih vozila

· Šteta nastala sanacijom rupe u predmetnoj ulici

· Loše osvjetljenje na križanju kod Doma zdravlja zbog krošnji stabala koje bi trebalo podrezati

Predsjednik Vijeća razmotrit će potrebne daljnje korake o navedenim prijedlozima.
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 21:45 sati.
KLASA: 026-02/21-002/1569
URBROJ: 251-06-11-1502-21-2
Zagreb, 16. rujna 2021.

Zapisnik sastavila: 


    Ana Vasung
                                                                             

          Predsjednik
   Vijeća Mjesnog odbora
       Horvati - Srednjaci
Tomislav Nakić-Alfirević, v. r.                                                                      

